Ο Lewis να μου επιτραπεί να πω ότι ήταν ένας ορθόδοξος Χριστιανός.
Υπάρχει ένα θαυμάσιο αφιέρωμα ενός αμερικάνικου περιοδικού που λέγεται
"Again" το βγάζουνε οι μεταστραφέντες προτεστάντες της Καλιφόρνια, με πρωτοστάτη
τον π.Πέτρο Γκίλγκουϊστ έναν υπέροχο άνθρωπο, αυτοί μεταστράφησαν
και έγιναν ορθόδοξοι στο Πατριαρχείο Αντιοχείας ο οποίος είχε κάνει ένα αφιέρωμα για τον Lewis
και εκεί είχε πολλά άρθρα τα οποία δείχνουν ότι ο Lewis ήταν ορθόδοξος.
Ο Lewis είχε μάθει Ελληνικά και αρχαία Ελληνικά, είχε διαβάσει το πρωτότυπο του μεγάλου Αθανασίου
και είχε ενθουσιαστεί ιδιαίτερα με τον λόγο του "Περί ενανθρωπήσεως" του μεγάλου Αθανασίου
και λέει δεν έχω ξαναδιαβάσει τόσο δυνατό κείμενο για την πίστη στον Χριστό.
Άρα λοιπόν και μόνο αυτό δείχνει, μια ορθόδοξη ομολογία του Lewis.
Ίσως δεν του επέτρεψαν το περιβάλλον του και οι ορθόδοξοι που ήρθε σε επικοινωνία να ενταχθεί
και επίσημα, να το πούμε έτσι, στο σώμα της ορθόδοξης Εκκλησίας.
Πάντως όλα του τα έργα, απηχούν ορθόδοξη πνευματικότητα,
εκπέμπουν ορθόδοξη πνευματικότητα.
Και είναι φανερό και σε αυτό και στο έργο που έχει γράψει για την αντιμετώπιση του πόνου
και ακόμα και σε αυτά τα παιδικά στην σειρά των χρονικών της Νάρνια
και εκεί μιλάει ακριβώς για αυτά τα θέματα ας πούμε ότι ο στόχος,
εκεί μάλιστα που κάνει μια ωραία εικόνα για το Βάπτισμα,
ότι είναι μια αναγέννηση είναι σαν να βγάζεις ένα δέρμα από πάνω σου
και να βάζεις ένα καινούργιο ένδημα αυτό που λέει:
"Ὅσοι εἰς Χριστὸν ἐβαπτίσθητε, Χριστὸν ἐνεδύσασθε"
Είχε πιάσει πάρα πολλά πράγματα ο άνθρωπος αυτός, μελετώντας σωστά τους Πατέρες,
που ίσως δεν το κάνουμε εμείς και είναι εντυπωσιακό και προσέφερε πάρα πολλά,
γιατί έγινε αιτία να προβληματιστούν με τον Χριστιανισμό
και να μεταστραφούν στον Χριστιανισμό πάρα πολλοί.
Μπορώ να αναφέρω τον Φράνσις Κόλινς έναν μεγάλο γενετιστή Βιολόγο, ο οποίος λέει ότι
"Οφείλω χάριτα στον Lewis από αυτόν έγινα Χριστιανός και από τα βιβλία του."
Ο Collins ήταν ένας αγνωστικιστής και λέει: "Ο Αγνωστικισμός ήταν για μας
μία πρόφαση, μία δικαιολογία να μην ασχοληθούμε σοβαρά με κάποια ερωτήματα
τα οποία μας κόλλαγαν στον τοίχο.
Και όπως λέει και ο δάσκαλός μου ο Lewis -έτσι λέει ο Collins-
ο Αγνωστικισμός ήταν ένα είδος δικαιολογίας, γιατί δεν θέλαμε να μπούμε σε μπελάδες.
Σαν να χτυπάει ένα τηλέφωνο που ξέρω ότι κάποιος θα με πάρει να με ξυπνήσει
και το αφήνω να χτυπάει και δεν το σηκώνω.
Παίρνω ένα φάκελο, που καταλαβαίνω τι μου γράφει μέσα
και ότι αυτός ο φάκελος θα μου αλλάξει την ζωή, αλλά δεν τον ανοίγω γιατί είμαι βολεμένος
σε μια αυτάρκεια ή ηθηκιστική ή σε ένα βόλεμα στα Πάθη μου.
Τον ονόμαζε τον ανγωστικισμό "εκούσια τυφλότητα" μια πολύ ωραία έτσι επισήμανση.
Μια εκούσια τυφλότητα... θέλω να μείνω τυφλός δεν θέλω να ξέρω αν υπάρχει Θεός.
Δεν είναι απλώς δεν ξέρω αν υπάρχει Θεός είναι δεν θέλω να ξέρω, γιατί θα μου ταράξει τον ύπνο.
Όμως τον ύπνο του Collins τον τάραξε μια αγράμματη γρια σε ένα νοσοκομείο.
Ο Collins από γεννετιστής βιολόγος, έκανε την ολοκλήρωση της αποκρυπτογράφησης του DNA,
είχε εμφανιστεί με τον Κλίντον στην τηλεόραση το 2000 και είχε κάνει 'Μπαμ' τότε
ήταν όντως μια μεγάλη ανακάλυψη, είδε όμως ότι το να ασχολείται μόνο με γενετική
και με βιολογία ήταν κάτι πολύ έτσι φτηνό και λέει "ο κόσμος πονάει" και έγινε και γιατρός.
Σε κάποιο νοσοκομείο λοιπόν που έκανε ειδικό τεστ στην αμερική συνάντησε μία γρια,
η οποία ήταν ευσεβής Χριστιανή, στο τελευταίο στάδιο Καρκίνου
και όταν την είδε να υποφέρει αγόγγυστα αυτό το πράγμα με τόση ηρεμία
πήγαινε συχνά και τους έκανε παρέα στους ασθενείς είχε μία ανθρωπιά μέσα του.
Και της λέει "που βρίσκεις την δύναμη να έχεις αυτό το κουράγιο;" "Μα γιατρέ μου
-με φυσικό τρόπο του το είπε- πιστεύω στον Χριστό και απ' ότι φαίνεται και εσείς πιστεύετε στον Χριστό."
Και λέει εγώ πρώτη φορά κοκκίνισα μπροστά σε έναν αγράμματο άνθρωπο.
Και πήγα σπίτι μου και χτύπαγα το κεφάλι μου στον τοίχο και έλεγα:
"Εγώ που τα ξέρω όλα και που έχω πάρει τόσα βραβεία
και έχω κάνει τόσσες κατακτήσεις στην επιστήμη να πω σε μία γριά ότι δεν ξέρω;
Και δεν ξέρω τι; κάτι τόσο σοβαρό και τόσο σπουδαίο αν ο Χριστός είναι πραγματικά
η Ζωή και η Ανάσταση του Κόσμου." Και έκατσε και διάβασε ξεπέρασε όλα αυτά τα ερωτήματα
της αξιοπιστίας της Βίβλου, της ιστορικότητας της Ανάστασης και όλα αυτά τα δύσκολα ερωτήματα
με οδηγό βέβαια και βοήθεια του Lewis και έφτασε να γίνει κήρυκας της Αναστάσεως
σταμάτησε τα ιατρικά και τα βιολογικά και γυρνάει τα πανεπιστήμια της Αμερικής
και κηρύττει την Ανάσταση.
